“Ногоон дүүрэг-2024” арга хэмжээг

батлах тухай

Монгол улсын Засаг захиргаа, нутаг дэвсгэрийн нэгж түүний удирдлагын  
тухай хуулийн 20 дугаар зүйлийн 20.1.7 дахь заалт, 25 дугаар зүйлийн 25.1, дүүргийн Иргэдийн Төлөөлөгчдийн Хурлын 2020 оны 11 дүгээр тогтоолыг тус тус үндэслэн ТОГТООХ нь:

1. Байгальд ээлтэй эко санал, санаачилгыг нэвтрүүлж, байгаль орчныг  
   хамгаалах, нөхөн сэргээх, ногоон байгууламжийг бий болгох, түүнийг арчлах,  
   агаар, хөрсний бохирдлыг багасгах, нэг хүнд ногдох ногоон байгууламжийн  
   хэмжээг нэмэгдүүлэх замаар иргэд, олон нийтэд экологийн боловсролыг  
   төлөвшүүлж ногоон хөгжлийг дэмжих зорилго бүхий “Ногоон дүүрэг-2024” арга хэмжээг хавсралт ёсоор баталсугай
2. Арга хэмжээг хэрэгжүүлэх үйл ажиллагааг зохион байгуулж, хэрэгжилтийг хагас, бүтэн жилээр дүүргийн Иргэдийн Төлөөлөгчдийн Хурлын Тэргүүлэгчдэд тайлагнаж ажиллахыг дүүргийн Засаг дарга /Н.Батсүмбэрэл/-д даалгасугай.

ДАРГА Б.МӨНХБАТ

Чингэлтэй дүүргийн Иргэдийн Төлөөлөгчдийн

Хурлын Тэргүүлэгчдийн 2021 оны 05 дугаар

сарын...-ны өдрийн ... дугаар тогтоолын хавсралт

**“НОГООН ДҮҮРЭГ-2024” АРГА ХЭМЖЭЭ**

**Нэг. Нийтлэг үндэслэл, өнөөгийн байдал**

1.1 Монгол Улсын Үндсэн хуулийн 16.2 дахь заалт “Монгол Улсын иргэн  
эрүүл, аюулгүй орчинд амьдрах, орчны бохирдол, байгалийн тэнцэл алдагдахаас  
хамгаалуулах эрхтэй”, Байгаль хамгаалах тухай хуулийн 5 дугаар зүйлийн 5.1 дэх  
заалт “Төр нь хүний эрүүл, аюулгүй орчинд амьдрах эрхийг хангах зорилгоор  
байгаль орчинд хортой нөлөөлөхөөс болон байгаль орчны тэнцэл алдагдахаас  
сэргийлэн хамгаалах чиг үүргийг хэрэгжүүлнэ”, Ойн тухай хуулийн 28 дугаар зүйлийн 28.3 дахь заалт, Нийслэлийн агаарын бохирдлыг бууруулах тухай хууль, Хог хаягдлын тухай хуулийн 1 дүгээр зүйлийн 1.1, 3 дугаар зүйлийн 3.1.1 дэх заалт, 9, 10, 14 дүгээр зүйл, Усны тухай хуулийн 3 дугаар бүлгийн 22 дахь заалт, 4 дүгээр бүлгийн 31 дүгээр зүйлийн 31.1, 31.2, 31.3 дахь заалт, Газрын тухай хуулийн 6 дугаар зүйлийн 6.4 дэх заалт, 56 дугаар зүйлийн 56.6, 7, 8,10 дахь заалт, 63 дугаар зүйл, Хот байгуулалтын тухай хуулийн 11 дүгээр зүйлийн 11.4, 12 дугаар зүйлийн 12.5, 12 дугаар зүйлийн 12.6.3, 13 дугаар зүйлийн 13.1.4, 14 дүгээр зүйлийн 14.4 дахь заалтуудыг үндэслэн нийслэл, дүүргийн Засаг даргын үйл ажиллагааны хөтөлбөрийг баримтлан ажиллана.

1.2 Улаанбаатар хотын хүн ам 1.3 сая-д хүрч, хүн амын тоо нэмэгдэхийн  
хэрээр ногоон байгууламжийн хүрэлцээ багасаж, 1970, 1980-аад онд тарьсан мод,  
бут сөөг хотын өнгө үзэмжийг зохих хэмжээнд хадгалж байгаа хэдий ч байгаль орчныг хамгаалах ажилд олон нийтийн оролцоог нэмэгдүүлэх, орон нутгийн байгууллага, аж ахуйн нэгж, иргэдийн хамтын хүчээр байгаль орчныг зүй зохистой ашиглах, хамгаалах, нөхөн сэргээх үйл ажиллагааг явуулах эрх зүйн таатай орчныг байгаль орчныг хамгаалах суурь хуульд бүрдүүлэх шаардлагатай байна. Өнөө  
үед иргэдийн мэргэжил мэдлэг дутмагаас мод бут сөөгийн хэлбэржүүлэлт, тайралт таналт, ээлжлэн тарилт /сэлгэн суулгах/ ажил технологийн дагуу хийгдээгүйгээс эмзэг болгож, амархан өвчинд өртөн олноороо сүйдэж байна.

Нийслэлийн хэмжээнд агаар, хөрсний доройтол, тоосжилт, бохирдолт  
зөвшөөрөгдөх хэмжээнээс хэд дахин нэмэгдэж, Улаанбаатар хотын нэг хүнд 4-6 м2 ногоон байгууламж ногдож байгаа нь олон улсын стандарт /24 м2/-аас 4-6 дахин бага үзүүлэлт юм. Нийтийн эзэмшлийн ногоон байгууламж хүний нөлөөтэйгөөр багасаж, хүн амын нягтрал ихэссэнээр ногоон байгууламж нэмэгдүүлэх талбай хомстож замын түгжрэл, тоосжилт, хуурайшилт жил ирэх тутам иргэдийн эрүүл мэндэд сөргөөр нөлөөлөх нь нэмэгдэх болсон.

2017-2020 онд дүүргийн хэмжээнд “Ногоон дүүрэг” хөтөлбөр /арга хэмжээ/ батлан хэрэгжүүлснээр 97163 ширхэг мод, бут сөөг, 24316 ширхэг амьд хашлага, 1505 м2 цэцгийн мандал, 55500 м2 зүлэгт талбай, 212473 м2 явган хүний зам болон авто зам байгуулж сул шороот хөрсийг хатуу хучилттай болгон хөрсний бохирдол, тоосонцрыг багасгаж дүүргийн хэмжээнд нэг хүнд ногдох ногоон байгууламжийн хэмжээ 2017 оны байдлаар 1,2 хувь байсныг “Ногоон дүүрэг” хөтөлбөр /арга хэмжээ/-ийг хэрэгжүүлснээр нэг хүнд ногдох ногоон байгууламжийн хэмжээг 2.0 хувьд хүргэн нэмэгдүүлсэн үр дүнтэй ажил болсон. Иймд энэхүү арга хэмжээг цаашид дахин хэрэгжүүлэх хэрэгцээ шаардлага гарч байна.

**Хоёр. Арга хэмжээний зорилго:**

2.1 Байгальд ээлтэй эко санал, санаачилгыг нэвтрүүлж, байгаль орчныг  
хамгаалах, нөхөн сэргээх, ногоон байгууламжийг бий болгох, түүнийг арчлах,  
агаар, хөрсний бохирдлыг багасгах, нэг хүнд ногдох ногоон байгууламжийн  
хэмжээг 2.8-аас дээш хувьд хүргэн нэмэгдүүлэх замаар иргэд, олон нийтэд  
экологийн боловсролыг төлөвшүүлж ногоон хөгжлийг дэмжихэд арга хэмжээний зорилго оршино.

**Гурав. Арга хэмжээний хүрээнд хэрэгжүүлэх үндсэн зорилтууд:**

3.1 Иргэдийн эрүүл аюулгүй орчинд ажиллаж амьдрах нөхцөлийг бүрдүүлэх зорилгоор агаар, орчны бохирдлыг бууруулах төсөл арга хэмжээнүүдийг үе шаттай хэрэгжүүлж агаарын болон хөрсний бохирдлыг бууруулна.

3.2 Суурьшлын бүсийн агаар, хөрсний бохирдол, тоосжилтыг бууруулах  
зорилгоор олон талт ажил, төсөл хэрэгжүүлэх, гудамж талбайг үе  
шаттайгаар зүлэгжүүлэх, хатуу хучилттай зам бий болгоход орчин үеийн шинэ  
технологиос судалж, шинэлэг шийдэл бүхий ногоон байгууламж  
нэмэгдүүлнэ.

3.3 Нийтийн эзэмшлийн гудамж, зам талбай дахь ногоон байгууламжийн  
хөгширсөн, өвчин хортонд өртсөн модыг нөхөн тарьж нэмэгдүүлэх, стандарт  
хангасан мод, бут, сөөгийг орчин үеийн шийдлээр тарьж, тэдгээрийг  
арчилж хамгаалахад тухайн нутаг дэвсгэрт үйл ажиллагаа эрхэлж буй иргэд, аж  
ахуйн нэгж байгууллагын үйл ажиллагаа, нийгмийн хариуцлагатай нь уялдуулж  
татан оролцуулах, урамшуулах, хороодын Иргэний танхимаар дамжуулан сургалт  
сурталчилгааг зохион байгуулна.

3.4 Орон сууцны хороолол дундах бичил цэцэрлэгийн хог хаягдал, ногоон  
байгууламжийн арчилгааг тухайн орчны Сууц өмчлөгчдийн холбооны үйл  
ажиллагаатай уялдуулан хамтарч ажиллах, сургууль, цэцэрлэгийн гадна талбайн  
ногоон байгууламжийг үе шаттайгаар нэмэгдүүлэх, мэргэжлийн байгууллагын оролцоотой сургалтад хамруулна.

3.5 Төвийн болон гэр хорооллын бичил цэцэрлэгийг сэргээн засварлах, шинээр томоохон гудамж талбайд бичил цэцэрлэг, хүүхдийн тоглоомын талбай, спортчийрэгжүүлэлтийн талбай байгуулах, дүүргийн хөрөнгө оруулалтаар хэрэгжүүлж буй ажлын зураг төсөв, тоо хэмжээнд ногоон байгууламжийг түлхүү тусгаж хяналт тавьж ажиллана.

3.6 Байгаль орчны чиглэлээр үйл ажиллагаа явуулдаг төрийн бус байгууллага, иргэд болон иргэдийн нөхөрлөл, бүлгүүдийн санал санаачилга, оролцоонд тулгуурласан байгаль хамгаалах төсөл хөтөлбөр, арга хэмжээнүүдийг дэмжиж ажиллах, ойжуулалт нөхөн сэргээлт хийхэд иргэд, аж ахуй нэгжийг татан оролцуулах замаар ойн санг нэмэгдүүлнэ.

**Дөрөв. Арга хэмжээний хүлээгдэж буй үр дүн:**

4.1 Иргэдийн эрүүл аюулгүй орчинд ажиллаж амьдрах нөхцөлийг бүрдүүлэх зорилгоор сайжруулсан шахмал түлшний хэрэглээг идэвхжүүлж, лаг шатаах үйлдвэр, эко ариун цэврийн байгууламжийн төслийг хэрэгжүүлж ажиллана.

4.2 Дүүргийн хэмжээнд 20000 м2-аас доошгүй зүлэгт талбай, 100000 м2аас доошгүй хатуу хучилттай явган болон авто зам бий болгосноор тоосжилтын дэгдэлт, агаар, ус, хөрсний бохирдлыг бууруулж, харшлын өвчин үүсгэгч ургамлыг устгаснаар иргэдийн амьдрах таатай нөхцөлийг бүрдүүлнэ.

4.3 Дүүргийн нутаг дэвсгэрийн хэмжээнд байгаль орчны нэгдсэн  
төлөвлөлттэй уялдуулан, иргэд, аж ахуй нэгжийн оролцоог нэмэгдүүлж, нийтийн эзэмшлийн мод бут гэмтэх, устаж үгүй болох асуудал багасаж орчин үеийн шийдэл бүхий ногоон байгууламж нэмэгдэнэ.

4.4. Сууц өмчлөгчдийн холбоодтой хамтран гэрээ хийж ажилласнаар бичил  
цэцэрлэгийн, хог хаягдал, эд хөрөнгийн элэгдэл гэмтэл багасаж, ногоон байгууламж  
сэргэнэ. Мөн төрийн болон төрийн өмчийн сургууль, цэцэрлэгийн бүсийн стандарт  
хэрэгжиж, гаднах орчин сайжирч тоосжилт, дуу чимээ багасаж эрүүл, таатай орчинд  
амьдрах, суралцах нөхцөл бүрдэнэ.

4.5 Төвийн болон гэр хороололд стандартад нийцсэн орчин үеийн загварлаг бичил цэцэрлэг, цэцэрлэгт хүрээлэнг нэмэгдүүлж, гудамж талбайг орчин үеийн шийдэл загвараар тохижуулах ногоон төгөл бий болгосноор иргэдийн амрах зугаалах, бие бялдраа хөгжүүлэх чөлөөт цагаа зөв боловсон өнгөрүүлэх таатай орчин бүрдэнэ.

4.6 Байгаль орчныг хамгаалах, орон нутгийн иргэдийн, санал санаачилга,  
оролцоонд тулгуурлан холбогдох төсөл хөтөлбөр, арга хэмжээнүүдийг дэмжиж ажилласнаар байгаль орчин, экологийн тэнцвэртэй байдлыг хадгалж ногоон хөгжлийн үзүүлэлт сайжирна. Мөн ойн санг нэмэгдүүлж ургалтыг 90 хувиас доошгүй байлгаснаар экологийн тэнцвэрт байдлыг хамгаалж иргэдийн чөлөөт цагаа өнгөрөөх амралтын бүс бий болно.

**Тав. Арга хэмжээг хэрэгжүүлэх хугацаа, санхүүжилт**

5.1. Арга хэмжээг 2021-2024 оны хооронд хэрэгжүүлнэ.

5.2. Арга хэмжээний санхүүжилтийг дор дурдсан эх үүсвэрээс бүрдүүлнэ.

* Улсын болон орон нутгийн төсөв
* Байгаль хамгаалах сан
* Олон улсын байгууллага, хандивлагчдаас өгч буй тусламж, дэмжлэг, хандив
* Төр, олон нийт, аж ахуйн нэгж, байгууллага, иргэдийн хандив, тусламж

**Зургаа. Арга хэмжээний удирдлага, зохион байгуулалт**

6.1 Арга хэмжээний хэрэгжилтийг хангах ажлыг Засаг даргын Дэд бүтэц, төлөвлөлт хариуцсан орлогч даргаар ахлуулсан Ажлын хэсэг зохион байгуулж Монгол Улсын Засгийн газрын бодлого, хууль эрх зүйн хүрээнд үйл ажиллагааг уялдуулан зохицуулах, хэрэгжилтийн явц, үр дүнг холбогдох байгууллага, албан тушаалтанд тайлагнах үүрэг хүлээнэ.

* 1. **.Үндсэн хэрэгжүүлэгч:** Чингэлтэй дүүргийн Засаг даргын Тамгын газар

**6.3. Хамтран хэрэгжүүлэгч байгууллага:** Засаг даргын Тамгын газрын хэлтэс албад, дүүргийн Засаг даргын дэргэдэх хэлтэс алба, хороод, дүүргийн тохижилт, үйлчилгээний байгууллагууд, сургууль цэцэрлэгүүд, СӨХ, Төрийн бус байгууллагууд, аж ахуйн нэгжүүд, олон улсын байгууллагууд, иргэд.

**Долоо. Арга хэмжээний хяналт, үнэлгээ**

7.1 Арга хэмжээний хэрэгжилтийг Дүүргийн Иргэдийн Төлөөлөгчдийн Хуралд жил тутам тайлагнана.

**Найм. Арга хэмжээний шалгуур үзүүлэлт:**

|  |  |  |  |
| --- | --- | --- | --- |
| **№** | **Шалгуур үзүүлэлт** | **Өнөөгийн**  **түвшин**  **2020 он** | **Зорилтот**  **түвшин**  **2024 он** |
| **1. Зорилтын хүрээнд:**  Иргэдийн эрүүл аюулгүй орчинд ажиллаж амьдрах нөхцөлийг бүрдүүлэх зорилгоор агаар, орчны бохирдлыг бууруулах төсөл арга хэмжээнүүдийг үе шаттай хэрэгжүүлж агаарын болон хөрсний бохирдлыг бууруулна. | | | |
| 1 | 7-19 дүгээр хороодын айл өрхүүдийн стандартын шаардлага хангасан сайжруулсан шахмал түлшний хэрэглээг идэвхжүүлж агаарын бохирдлыг бууруулна. | Шахмал түлшний борлуулалтын 90 -ээс доошгүй цэгээр борлуулалт сард:  -Хүйтний улиралд 10434тн  -Дулааны улиралд 5622тн | Шахмал түлшний борлуулалтын 90 -ээс доошгүй цэгээр борлуулалт сард:  - Хүйтний улиралд 11500тн  -Дулааны улиралд 6200тн |
| 2 | Гэр хорооллын ариун цэврийн байгууламж, цэвэрлэх байгууламжийн лаг хаягдлыг байгальд халгүй аргаар шатааж устгах төсөл /лагийн үйлдвэр/-ийг хамтран хэрэгжүүлнэ. | Лаг боловсруулах үйлдвэрийн ажил барилга угсралтын шатандаа хэрэгжиж байна. | Лаг боловсруулах үйлдвэрийн ажил барилга угсралтын шатандаа хэрэгжиж ашиглалтад орсон байна. |
| 3 | Гэр хорооллын айл өрхүүдэд эко ариун цэврийн байгууламж нэвтрүүлэх төсөл арга хэмжээг Олон улсын байгууллага болон улс, нийслэл, дүүргийн хөрөнгөөр хамтран хэрэгжүүлнэ. | Холбогдох байгууллагуудад айл өрх, уламжлалт ариун цэврийн байгууламжийн судалгааг хүргүүлсэн. | Олон улсын байгууллага болон улс, нийслэл, дүүргийн хөрөнгөөр Эко ариун цэврийн байгууламж айл өрхүүдэд баригдсан байна. |
| **2. Зорилтын хүрээнд:**  Суурьшлын бүсийн агаар, хөрсний бохирдол, тоосжилтыг бууруулах зорилгоор олон талт ажил, төсөл хэрэгжүүлэх, гудамж талбайг үе шаттайгаар зүлэгжүүлэх, хатуу хучилттай зам бий болгоход орчин үеийн шинэ технологиос судалж, шинэлэг шийдэл бүхий ногоон байгууламж нэмэгдүүлнэ. | | | |
| 1 | Дүүргийн хэмжээн дэх сул шороон хөрсийг зүлэгт талбай болгох. | 201627 м2 | 222500 м2 |
| 2 | Дүүргийн хэмжээн дэх сул шороон хөрсийг явган зам болгох. | 272324 м2 | 292500 м2 |
| 3 | Дүүргийн хэмжээн дэх сул шороон хөрсийг авто зам бүхий хатуу хучилттай талбай болгох. | 895386 м2 | 975200 м2 |
| **3. Зорилтын хүрээнд:**  Нийтийн эзэмшлийн гудамж, зам талбай дахь ногоон байгууламжийн хөгширсөн, өвчин хортонд өртсөн модыг нөхөн тарьж нэмэгдүүлэх, стандарт хангасан мод, бут, сөөгийг орчин үеийн шийдлээр тарьж, тэдгээрийг арчилж хамгаалахад тухайн нутаг дэвсгэрт үйл ажиллагаа эрхэлж буй иргэд, аж ахуйн нэгж байгууллагын үйл ажиллагаа, нийгмийн хариуцлагатай нь уялдуулж татан оролцуулах, урамшуулах, хороодын Иргэний танхимаар дамжуулан сургалт сурталчилгааг зохион байгуулна. | | | |
| 1 | Ногоон байгууламжийн чиглэлээр иргэдийг сургалт семинарт хамруулах | 570 иргэн | 650 иргэн |
| 2 | Нутаг дэвсгэрт үйл ажиллагаа эрхэлж буй байгууллага аж ахуй нэгжийг үйл ажиллагаа, нийгмийн хариуцлагатай нь уялдуулж мод, бут тарих, ногоон байгууламжийг нэмэгдүүлэх ажилд татан оролцуулах /томоохон/ | 203 Байгууллага | 250 Байгууллага |
| 3 | Ногоон байгууламжийн хөгширсөн, өвчин хортонд өртсөн модыг нөхөн тарьж нэмэгдүүлэх, стандарт хангасан мод, бут, сөөгийг орчин үеийн шийдлээр тарьж ногоон байгууламж нэмэгдүүлэх. | - Шилмүүст болон навчит мод 65353 ширхэг, бут57199 ширхэг,  -Ургамлын хашлага 159955 ширхэг | - Шилмүүст болон навчит мод 85300 ширхэг, бут 87200 ширхэг,  -Ургамлын хашлага 175900 ширхэг |
| **4. Зорилтын хүрээнд:**  Орон сууцны хороолол дундах бичил цэцэрлэгийн хог хаягдал, ногоон байгууламжийн арчилгааг тухайн орчны Сууц өмчлөгчдийн холбооны үйл ажиллагаатай уялдуулан хамтарч ажиллах, сургууль, цэцэрлэгийн гадна талбайн ногоон байгууламжийг үе шаттайгаар нэмэгдүүлэх, мэргэжлийн байгууллагын оролцоотой сургалтад хамруулна. | | | |
| 1 | Ногоон байгууламжийн ургалт амьдралтын хувийг 90-с доошгүй хувьд байлгах. | 90 хувь | 95 хувь |
| 2 | Бичил цэцэрлэгийн хог хаягдал, ногоон байгууламжийн арчилгааг тухайн орчны Сууц өмчлөгчдийн холбооны үйл ажиллагаатай уялдуулан хамтарч ажиллах, хариуцуулах. | 35 СӨХ | 50 СӨХ |
| 3 | Сургууль, цэцэрлэгийн гадна талбайн ногоон байгууламжийг үе шаттайгаар нэмэгдүүлж, мэргэжлийн байгууллагын оролцоотой сургалтад хамруулах. | Төрийн өмчийн 45 сургууль,цэцэрлэг | Төрийн өмчийн 51 сургууль,цэцэрлэг |
| **5. Зорилтын хүрээнд:**  Төвийн болон гэр хорооллын бичил цэцэрлэгийг сэргээн засварлах, шинээр томоохон гудамж талбайд бичил цэцэрлэг, хүүхдийн тоглоомын талбай, спорт чийрэгжүүлэлтийн талбай байгуулах, дүүргийн хөрөнгө оруулалтаар хэрэгжүүлж буй ажлын зураг төсөв, тоо хэмжээнд ногоон байгууламжийг түлхүү тусгаж хяналт тавьж ажиллана. | | | |
| 1 | Төвийн болон гэр хорооллын бичил цэцэрлэгийг сэргээн засварлах, шинээр томоохон гудамж талбайд бичил цэцэрлэг, хүүхдийн тоглоомын талбай, спорт чийрэгжүүлэлтийн талбай байгуулах арчилгаа хамгаалалтыг тогтмол хийх. | 56 бичил цэцэрлэг | 60 бичил цэцэрлэг |
| 2 | Дүүргийн хөрөнгө оруулалтаар хэрэгжүүлж буй ажлын зураг төсөв, тоо хэмжээнд ногоон байгууламжийг түлхүү тусгах, хяналт тавих. | Тендерт шалгарсан компанийнажлынгүйцэтгэлд нь хяналт тавих 30 % нь ногоон байгууламж байлгаж, хүлээн авах комисст оржтоохэмжээгээр нь хүлээн авсан. | Тендерт шалгарсан компанийн ажлын гүйцэтгэлд нь хяналт тавих 30 % нь ногоон байгууламж байлгах, хүлээн авах комисст орж тоо хэмжээгээр нь хүлээн авна. |
| **6. Зорилтын хүрээнд:**  Байгаль орчны чиглэлээр үйл ажиллагаа явуулдаг төрийн бус байгууллага, иргэд болон иргэдийн нөхөрлөл, бүлгүүдийн санал санаачилга, оролцоонд тулгуурласан байгаль хамгаалах төсөл хөтөлбөр, арга хэмжээнүүдийг дэмжиж ажиллах, ойжуулалт нөхөн сэргээлт хийхэд иргэд, аж ахуй нэгжийг татан оролцуулах замаар ойн санг нэмэгдүүлнэ. | | | |
| 1 | Тахилт, Шар хагтын амны нөхөн сэргээлт, ойжуулалтын ажлыг хэрэгжүүлэн стандартад нийцсэн модоор тарилт хийж, ойн санг нэмэгдүүлж ургалтыг 90-с доошгүй хувь байлгах. | Тахилт, Шар хагтын амын нөхөнсэргээлт ойжуулалтаар 3800 мод, бут тарьсан. | Тахилт, Шар хагтын аманд нөхөн сэргээлт ойжуулалтаар 10000 мод, бут сөөг тарина. |